Váš list číslo/zo dňa

Naše číslo

Vybavuje / linka

Miesto odoslania / Dátum

Zelenák / 0907 745 169

Trnava / 14.09.2022

Vec: **Výzva na predloženie cenovej ponuky**

Spoločnosť TT-IT, s.r.o., v postavení verejného obstarávateľa realizuje tento prieskum v zmysle postupu podľa § 6 resp. § 117 ZVO zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

1. **Identifikácia verejného obstarávateľa:**

|  |  |
| --- | --- |
| Verejný obstarávateľ | TT-IT, s. r. o. |
| Sídlo | Trhová 2, 917 01 Trnava |
| Zdroj financovania | Vlastné zdroje verejného obstarávateľa |
| Predmet zákazky  Druh zákazky | Nákup cyklosčítačov a pridružených tovarov.  Tovary |
| Kontaktná osoba pre prieskum trhu | Mgr. Andrej Zelenák, [zelenak@visions.cc](mailto:zelenak@visions.cc)  Visions consulting s.r.o. Štefánikova 23  917 01 Trnava |

1. **Predmet obstarávania:**

Predmetom zákazky je nákup cyklosčítačov, pridružených tovarov a prácu technika v zmysle prílohy č. 3 tejto zákazky.

Technická špecifikácia a rozsah predmetu zákazky je stanovený v prílohe č.3 Špecifikácia predmetu zákazky.

1. **Miesto a spôsob predloženia ponuky a komunikácie:**

Uchádzač predkladá ponuku v elektronickej podobe do systému JOSEPHINE, umiestnenom na webovej adrese: <https://josephine.proebiz.com>, a to v lehote na predkladanie ponúk podľa požiadaviek uvedených v tejto výzve. Ponuka musí byť predložená v čitateľnej a reprodukovateľnej podobe.

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>

Návod na používanie systému je dostupný na webovom sídle portálu JOSEPHINE (<http://files.nar.cz/docs/josephine/sk/Skrateny_navod_ucastnik.pdf>) ako aj minimálne technické požiadavky (<http://files.nar.cz/docs/josephine/sk/Technicke_poziadavky_sw_JOSEPHINE.pdf>).

Na bezproblémové používanie systému JOSEPHINE je nutné používať jeden z podporovaných internetových prehliadačov:

* + Mozilla Firefox verzia 13.0 a vyššia,
  + Google Chrome alebo
  + Microsoft Edge.

Verejný obstarávateľ bude s uchádzačmi resp. záujemcami komunikovať prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

1. **Typ zmluvy, ktorá bude výsledkom VO a obchodné podmienky:**

Výsledkom verejného obstarávania budú čiastkové objednávky v zmysle aktuálnej potreby obstarávateľa

Súčet všetkých čiastkových objednávok nesmie presiahnuť sumu 69 999,00 Euro bez DPH. Dátum vystavenia poslednej čiastkovej objednávky nemôže byť starší ako 24 mesiacov od dňa odoslania informácie o výsledku verejného obstarávania.

**Miesto dodania predmetu zákazky:**

Mesto Trnava

1. **Predpokladaná hodnota zákazky:**

Primárnym účelom tejto výzvy na predkladanie ponúk je získať cenové ponuky, na základe ktorých bude stanovená predpokladaná hodnota zákazky. V prípade, ak celková cena ponuky bude nižšia ako 69 999,00 EUR bez DPH, verejný obstarávateľ si vyhradzuje právo zadať zákazku uchádzačovi, ktorý predložil najnižšiu cenovú ponuku.

V prípade, ak celková cena ponuky úspešného uchádzača bude vyššia ako 69 999,00 EUR bez DPH, výsledkom tohto prieskumu trhu bude určenie predpokladanej hodnoty zákazky.

1. **Doba dodania/poskytovania:**

Doba dodania na základe vystavenia čiastkovej objednávky, doba poskytovania maximálne do 24 mesiacov odo dňa odoslania informácie o výsledku verejného obstarávania.

1. **Financovanie predmetu zákazky:**

Predmet zákazky bude financovaný z vlastných zdrojov verejného obstarávateľa.

1. **Lehota na predloženie ponuky: Ponuky musia byť predložené do**

**30.09.2022 do 10:00 hod elektronicky, prostredníctvom systému Josephine.**

1. **Otváranie ponúk:** Ponuky sa budú otvárať v priestoroch spoločnosti Visions consulting s.r.o. Štefániková 23, 917 01 Trnava.
2. **Postup pri otváraní ponúk:** Vzhľadom na to, že verejný obstarávateľ použije v tomto verejnom obstarávaní elektronické predkladanie ponúk, otváranie ponúk je neverejné.
3. **Spôsob predloženia ponuky:** Uchádzač predkladá ponuku v zmysle bodu 2 tejto výzvy **elektronicky** prostredníctvom na to určeného programového rozhrania systému **JOSEPHINE.**

Uchádzač po prihlásení sa do systému Josephine predpokladá ponuku elektronicky, v časti Ponuky a žiadosti, kde je systémom vytvorený priestor na nahratie potrebných dokumentov a uvedenia ceny za ponúknuté zariadenia. Po nahratí dokumentov uchádzač využije funkcionalitu „Odoslať ponuku“, čím systém zaeviduje ponuku a zneprístupní ju až do otvorenia ponúk po uplynutí lehoty na predkladanie ponúk.

1. **Jazyk ponuky:** Ponuky, návrhy a ďalšie doklady a dokumenty vo verejnom obstarávaní sa predkladajú v slovenskom alebo českom jazyku.
2. **Pokyny na zostavenie ponuky (obsah ponuky):**

* **Verejný obstarávateľ požaduje, aby ponuka obsahovala nasledovné doklady a údaje**:
  1. **Identifikačné údaje uchádzača:** (obchodné meno a sídlo uchádzača, IČO, DIČ, IČ DPH, telefón, fax, e-mail, webová stránka, bankové spojenie, č. účtu a pod.);
  2. **Vyplnený návrh na plnenie kritérií** (podľa prílohy č. 1 tejto výzvy); vo formáte .xls
  3. **Fotokópia dokladu o oprávnení dodávať tovar/poskytovať službu;** u právnických osôb napr. výpis z obchodného registra, u fyzických osôb napr. výpis zo živnostenského registra (stačí fotokópia). Uchádzač zapísaný do zoznamu hospodárskych subjektov vedeného Úradom pre verejné obstarávanie môže tento doklad nahradiť zápisom do zoznamu hospodárskych subjektov podľa § 152 zákona o verejnom obstarávaní. Verejný obstarávateľ si túto skutočnosť overí na stránke uvo.gov.sk;
  4. **Čestné vyhlásenie o neexistencii zákazu účasti vo verejnom obstarávaní** podľa prílohy č. 2 tejto výzvy;
  5. **Špecifikácia** ponúkaného riešenia tovarov predmetu zákazky.

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

Verejný obstarávateľ vyhodnocuje ponuky na základe jediného kritéria, ktorým je najnižšia cena za celý predmet zákazky v EUR bez DPH.

1. **Podmienky účasti:**
   1. Tohto prieskumu trhu sa môže zúčastniť len osoba, ktorá preukáže, že má potrebné oprávnenie na výkon požadovanej činnosti (uskutočnenie stavebných prác) (podmienka účasti podľa § 32 ods. 1 písm. e) ZVO). Túto skutočnosť preukazuje uchádzač výpisom z príslušného registra (napr. výpis z obchodného registra, výpis zo živnostenského registra a pod);
   2. Tohto prieskumu trhu sa môže zúčastniť len osoba, ktorá nemá uložený zákaz účasti vo verejnom obstarávaní v štáte sídla, podnikania alebo pobytu (podmienka účasti podľa § 32 ods. 1 písm. f) ZVO); túto skutočnosť preukazuje uchádzač predložením čestného vyhlásenia podľa Prílohy č. 2 tejto výzvy).
2. **Lehota viazanosti ponúk**: 30.11.2022
3. **Ďalšie informácie verejného obstarávateľa:**

Verejný obstarávateľ si vyhradzuje právo zrušiť výzvu na predloženie cenovej ponuky na predmet zákazky v prípade, že sa zmenia okolnosti, za ktorých sa vyhlásilo.

Tento prieskum trhu slúži na určenie predpokladanej hodnoty zákazky, v prípade priaznivej ponuky, ktorá neprevýši cenou výšku zdrojov vyčlenených na predmet zákazky a finančný limit pre daný postup verejného obstarávania si verejný obstarávateľ vyhradzuje právo na prijatie ponuky s najnižšou cenou za celý predmet zákazky bez DPH.

Vlastná platba bude realizovaná formou bezhotovostného platobného styku na základe daňového dokladu vystaveného poskytovateľom, splatnosť ktorého je do 30 dní odo dňa doručenia daňového dokladu. Verejný́ obstarávateľ neposkytuje preddavok, ani zálohovú platbu.

Uchádzač nemôže odovzdať zákazku ako celok subdodávateľovi.

**Zoznam príloh výzvy:**

- Príloha č. 1: Návrh na plnenie kritérií

- Príloha č. 2: Čestné vyhlásenie o neexistencii zákazu účasti vo verejnom obstarávaní.

- Príloha č. 3: Špecifikácia predmetu zákazky

Príloha č. 1

**Návrh na plnenie kritérií**

**Predmet zákazky:**

Nákup cyklosčítačov a pridružených tovarov.

**Verejný obstarávateľ:**

TT-IT, s.r.o., Trhová 2, 917 01 Trnava

|  |  |  |  |  |
| --- | --- | --- | --- | --- |
| **Názov** | **Počet** | **Jednotková cena v EUR bez DPH** | **Cena spolu v EUR bez DPH** | **Cena spolu v EUR s DPH** |
| Sčítač bicyklov typ 1 | 10 ks. |  |  |  |
| Sčítač bicyklov typ 2 | 2 ks. |  |  |  |
| Náhradná batéria | 12 ks. |  |  |  |
| SW licencia | 12 ks. |  |  |  |
| API rozhranie | 2 ks. |  |  |  |
| Hodinová práca technika | 30 hod. |  |  |  |
| **Cena za celý predmet zákazky** | | |  |  |

\*Ak uchádzač nie je platcom DPH, uvedie celkovú cenu vrátane všetkých nákladov a upozorní verejného obstarávateľa na to, že nie je platcom DPH.

**Názov uchádzača:**

**Sídlo uchádzača:**

**Štatutárny zástupca uchádzača:**

**Pečiatka a podpis štatutárneho zástupcu uchádzača**

*Príloha č. 2:*

Obchodné meno:

Adresa spoločnosti:

IČO:

Čestné vyhlásenie

Dolu podpísaný zástupca uchádzača týmto čestne vyhlasujem, že nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu a nie som v konflikte záujmov v zmysle §23 zákona č. 343/2015 o verejnom obstarávaní v tomto postupe verejného obstarávania.

Zároveň súhlasím s obchodnými podmienkami tak ako boli uvedené vo výzve na predkladanie ponúk a v prípade, že naša spoločnosť bude úspešná poskytnem verejnému obstarávateľovi všetku nevyhnutnú súčinnosť potrebnú k jej uzavretiu.

V ....................................... dňa...............

|  |  |
| --- | --- |
|  | ................................................  meno a priezvisko, funkcia  podpis[[1]](#footnote-1)1 |

1. 1Čestné vyhlásenie musí byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)